[..]

**71. Par pašvaldības kustamas mantas – augošu koku cirsmas nekustamajā īpašumā „Jaunsprungas”, Vārmes pagastā, Kuldīgas novadā, atsavināšanu un izsoles noteikumu apstiprināšanu \***

*Ziņo I. Astaševska*

Kuldīgas novada dome konstatē:

1. Kuldīgas novadā Vārmes pagastā nekustamajā īpašumā „Jaunsprungas” atrodas pašvaldībai piederoša kustama manta – augošu koku cirsma (turpmāk – Cirsma). Cirsma atrodas zemes vienībā ar kadastra apzīmējumu 62960070091, 1kv, 1., 2., 4., 5., 6., 7. un 9. nogabalā, cirtes veids – kailcirte un kopšanas cirte.
2. Atbilstoši sertificēta eksperta augošu koku novērtēšanā 20.06.2025. cirsmas novērtējumam ieteicamā cirsmasizsoles sākumcena noteikta 34 000,00 *euro* (trīsdesmit četri tūkstoši *euro,* 00 centi).
3. Publiskas personas mantas atsavināšanas likuma 4. panta pirmā daļa nosaka, ka „*Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*”, 6. panta otrā daļa nosaka, ka ”*atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija”* un Pašvaldību likuma 10. panta pirmās daļas 17. punkts nosaka, ka *„Dome ir tiesīga izlemt ikvienu pašvaldības kompetences jautājumu. Tikai domes kompetencē ir noteikt kārtību, kādā veicami darījumi ar pašvaldības kustamo mantu”.*

Pamatojoties uz Pašvaldību likuma 21. panta pirmās daļas 19. punktu un 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 1. un 2. punktu un Publiskas personas mantas atsavināšanas likuma 4. panta pirmo daļu un 6. panta otro daļu, atklāti balsojot ar 15 balsīm „par” *(I. Astaševska, A. Roberts, A. Kimbors, B. Mikāla, M. Mednieks, D. Mellere, A. Zvejniece, A. Grīnberga, K. Upenieks, D. Kalniņa, Ē. Pucens, K. Ansone, R. Valters, R. Ernsons, R. Karloviča),* „pret” nav, „atturas” nav, Kuldīgas novada dome ***nolemj:***

1. Nodot atsavināšanai pašvaldības kustamo mantu – Cirsmu nekustamajā īpašumā „Jaunsprungas”, Vārmes pagastā, Kuldīgas novadā, zemes vienībā ar kadastra apzīmējumu 62960070091 7,35 ha kopplatībā, cirtes veids – kailcirte un kopšanas cirte, pārdodot to izsolē ar augšupejošu soli par sākumcenu 34 000,00 *euro* (trīsdesmit četri tūkstoši *euro,* 00 centi).
2. Apstiprināt pašvaldības kustamās mantas – Cirsmas izsoles noteikumus (*pielikumā*).
3. Cirsmas izsoli uzdot organizēt Kuldīgas novada Izsoļu komisijai.

***Pielikumā:*** Izsoles noteikumi, cirsmas novērtējums.

***Lēmums nosūtāms:***Nekustamo īpašumu nodaļai, Finanšu un ekonomikas nodaļai, Izsoļu komisijai, Vārmes pagasta pārvaldei.

[..]

Kuldīgas novada domes priekšsēdētāja v. (paraksts) A. Roberts

Protokolēja

Lietvede (paraksts) E. Nudiena

***IZRAKSTS PAREIZS***

Kuldīgas novada pašvaldības

personāla speciāliste (paraksts)\* E.Zeidaka

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU